אולימפיאדת סיאול (1988)

אולימפיאדת סיאול (1988) היא האולימפיאדה ה-24 בעת החדשה. היא נמשכה 15 ימים, מ-17 בספטמבר עד 2 באוקטובר 1988. השתתפו בתחרויות 8,391 ספורטאים מ-159 מדינות. ערך מורחב – אתלטיקה באולימפיאדת סיאול (1988) פלורנס גריפית' ג'וינר (ארצות הברית ארצות הברית), זכתה ב-4 מדליות מהן 3 זהב, בתחרויות היוקרתיות ביותר, ריצת 100 מטר בשיא אולימפי חדש של 10.54 שניות (השיא הנוכחי 2012) ובריצת 200 מטר בשיא עולם חדש של 21.34 שניות (השיא הנוכחי 2016). ג'קי ג'וינר קרסי (ארצות הברית ארצות הברית), זכתה בשתי מדליות זהב, בקפיצה לרוחק בשיא אולימפי חדש של 7.40 מטר (השיא הנוכחי 2012) ובקרב שבע בשיא עולם חדש של 7291 נקודות (השיא הנוכחי 2016). אולגה בריזגינה (ברית המועצות ברית המועצות), זכתה בשתי מדליות זהב בריצת 400 מטר ובריצת שליחות 4x400 מטר בשיא עולם חדש של 3:15.17 דקות (השיא הנוכחי 2016). בן ג'ונסון (קנדה קנדה), שבר את שיא העולם בריצת 100 מטר והעמיד אותו על 9.79 שניות. אולם, פחות מ-48 שעות לאחר מכן התגלה כי השיא המדהים הושג בעזרת שימוש בסמים ממריצים ומדליית הזהב שבה זכה ג'ונסון הועברה לקרל לואיס (ארצות הברית ארצות הברית), ושיאו הוכר כשיא עולם (9.92 שניות). קרל לואיס (ארצות הברית ארצות הברית), הגן על תואריו הן בריצת 100 מטר והן בקפיצה לרוחק וזכה גם במדליית כסף בריצת 200 מטר. סטיב לואיס (ארצות הברית ארצות הברית), זכה בשתי מדליות זהב בריצת 400 מטר ובריצת שליחים 4x400 מטר לאחר שהרביעייה האמריקאית השוותה את שיא העולם ממקסיקו סיטי 1968. רוג'ר קינגדום (ארצות הברית ארצות הברית), הגן על תוארו בריצת 110 מטר משוכות. דניאלה סיליבאש (רומניה רומניה), זכתה ב-6 מדליות מהן 3 זהב. ילנה שושונובה היהודייה (ברית המועצות ברית המועצות), זכתה ב-4 מדליות מהן 2 זהב, כולל בתחרות הקרב-רב אישי. ולדימיר ארטיומוב (ברית המועצות ברית המועצות), זכה ב-5 מדליות מהן 4 זהב, כולל בתחרות הקרב רב. לאחר 64 שנים, חזר ענף הטניס למשחקים האולימפיים. שטפי גראף (מערב גרמניה מערב גרמניה), זכתה במדליית זהב בנוסף לזכייה בכל ארבעת טורנירי גראנד סלאם אותה שנה, לאחר ניצחון על גבריאלה סבטיני (ארגנטינה ארגנטינה). ערך מורחב – כדורגל באולימפיאדת סיאול (1988) ברית המועצות זכתה במדליית הזהב בכדורגל לגברים לאחר ניצחון במשחק הגמר על נבחרת ברזיל 1-2. נבחרת מערב גרמניה זכתה במדליית הארד לאחר ניצחון על איטליה 0-3. נבחרת יוגוסלביה זכתה במדליית הזהב בכדורמים לגברים לאחר ניצחון על ארצות הברית 7–9. במדליית ארד זכתה נבחרת ברית המועצות לאחר ניצחון על מערב גרמניה 13–14. ארצות הברית זכתה במדליית הזהב בכדורסל לנשים לאחר ניצחון במשחק הגמר על יוגוסלביה 70-77. במדליית הארד זכתה ברית המועצות לאחר ניצחון על אוסטרליה 53-68. ברית המועצות זכתה במדליית הזהב בכדורסל לגברים לאחר ניצחון במשחק הגמר על יוגוסלביה 63–76. במדליית הארד זכתה ארצות הברית לאחר ניצחון על אוסטרליה 49–78. קרסטין פאלם (שוודיה שוודיה), השתתפה ב-7 אולימפיאדות יותר מכל ספורטאית אחרת. גרג לוגניס (ארצות הברית ארצות הברית), זכה בשתי מדליות זהב, בקפיצה ממשטח מ-10 מטר ובקפיצה ממקפצה מ-3 מטר פעם שנייה ברציפות (היחיד שזכה בשני סוגי הקפיצות). זאת תוך כדי שהוא שובר שיאי ניקוד כוללים. הוא זכור לא רק בזכות הישגיו הספורטיביים, אלא גם בשל תקרית שארעה לו תוך כדי קפיצה בתחרות ה-3 מטר, פגע ראשו של לוגניס בקרש הקפיצה וגרם לו לדמם. לוגניס ידע בשלב זה, שהוא נושא את נגיף האיידס, אך הדבר לא היה ידוע בציבור ולוגניס החליט שלא לגלות זאת לרופאים שטיפלו בו בבריכת הקפיצות ולקופצים האחרים. ערך מורחב – שחייה באולימפיאדת סיאול (1988) קריסטין אוטו (מזרח גרמניה מזרח גרמניה), זכתה ב-6 מדליות זהב, מספר מדליות הזהב הגדול ביותר בין כל הספורטאים ומספר מדליות זהב הרב ביותר שזכתה בה ספורטאית כל שהיא במשחקים האולימפיים (נכון ל-2012). ג'נט אוונס (ארצות הברית ארצות הברית), זכתה ב-3 מדליות זהב וקבעה שני שיא עולם, אחד מהם במשחה ל-400 מטר החזיק מעמד כ-18 שנים. מאט ביונדי (ארצות הברית ארצות הברית), זכה ב-7 מדליות מהן 5 זהב, כולל המשחה היוקרתי ביותר ל-100 מטר חופשי. ולדימיר סלניקוב (ברית המועצות ברית המועצות), זכה פעם שנייה במדליית זהב במשחה ל-1500 מטר חופשי, לאחר 8 שנים. הוא לא השתתף במשחקים האולימפיים שנערכו בלוס אנג'לס ארבע שנים קודם לכן לאחר שמדינתו החרימה אותם ובכך נמנעה ממנו זכייה שלישית רצופה. תמאש דארני (הונגריה הונגריה), זכה בשתי מדליות זהב תוך קביעת שיא עולם בכל אחד ממשחי המעורב אישי בהם זכה. ערך מורחב – ישראל באולימפיאדת סיאול (1988) לאולימפיאדה זו, שלחה ישראל משלחת בת 19 ספורטאים בלבד. שני השייטים יואל סלע ואלדד אמיר היו קרובים מאוד להשיג את המדליה הראשונה לישראל. תחרות שיט המפרשיות מדגם ההולנדי המעופף, בהן התחרו סלע ואמיר, התפרסה על שבעה שיוטים. עם זאת, השיוט השני התרחש במהלך יום הכיפורים, בו נאסר עליהם להתחרות, ובעקבות זאת קטנו סיכוייהם לזכות במדליה. לבסוף, סיימו סלע ואמיר במקום הרביעי, הישג שיא לנציג ישראלי במשחקים האולימפיים. בניגוד אליהם, השייטים והאחים רן ודן טורטן שהתחרו בדגם ה-470 החליטו כן להשתתף ביום השיוטים ביום הכיפורים, ועל כן נופו מהמשלחת הישראלית במהלך האולימפיאדה. המשחקים הפאראלימפיים סיאול (1988) יהודים באולימפיאדת סיאול אתר האינטרנט הרשמי של אולימפיאדת סיאול (באנגלית) אתר הוועד האולימפי הדו"ח הרשמי - 1 הדו"ח הרשמי - 2 אולימפיאדת סיאול, באתר אנציקלופדיה בריטניקה (באנגלית)